- Adele ble mamma
Den britiske gullstrupen og kjæresten Simon Konecki (36) har så langt ikke bekreftet familieforøkelsen, men et ikke navngitt familiemedlem røper gladnyheten. - Alle sammen er overlykkelige, sier kilden til bladet People. Paret skal ha blitt foreldre til en sunn og frisk gutt. Barnet er det første for Adele og det andre for Konecki - som har en datter fra et tidligere forhold. Adele og Konecki har holdt sammen i snart ett år. Det hevdes nå at de to går i giftetanker.Graviditeten ble kjent i juni i år da den britiske sangeren selv postet nyheten på sin nettside. - Vi er selvsagt svært glad, men vi ber om respekt for privatlivet i denne fasen, skrev balladedronningen - som kan skilte med et platesalg på godt over 20 millioner eksemplarer. Hun har toppet listene verden over med en rekke hitlåter fra albumet «21». Nylig ble det også kjent at Adele, som har vunnet åtte Grammy-ftrofeer, står bak den ferske James Bond-låten - «Skyfall». Les anmeldelsen her. Time Magazine utpekte tidligere i år popdivaen til en av verdens mest innflytelsesrike personer.
Popstjernen Adele (24) skal ha født en gutt, melder amerikanske medier.